open-index/open-wikipedia-markdown huggingface dataset:
Matti Mäntylä

**Matti Juhani Mäntylä** (s. 9. joulukuuta 1945 Turku) on suomalainen näyttelijä, joka on toiminut pisimpään Porin Teatterissa. 2010-luvun keskivaiheilla eläkkeelle jäänyt Mäntylä on toiminut sen jälkeenkin Porin Teatterisäätiön hallituksen puheenjohtajana.

Mäntylä on valmistunut Tampereen yliopiston näyttelijätyökurssilta teatteritaiteen maisteriksi. Hän tuli Porin Teatteriin vuonna 1975 näyteltyään sitä ennen Vaasassa ja Tampereella. Hän on työskennellyt myös Jyväskylässä, Kotkassa ja Helsingissä. 

Matti Mäntylän merkittäviä teatterirooleja Porissa ovat olleet *[[Kirsikkapuisto]]n* Leonid Andrejevits Gajev 2004, *[[Poltettu oranssi|Poltetun oranssin]]* tohtori Fromm 2005, *[[Mestariluokka|Mestariluokan]]* Stalin 2009 ja *[[Kauppamatkustajan kuolema]]n* Willy Loman 2007. 2010-luvun alkuvuosina hän toimi ohjaajana Vaasan kaupunginteatterissa. Vuonna 2017 hän teki sairauslomalta toivuttuaan Porissa roolin *[[Tuntematon sotilas|Tuntemattoman sotilaan]]* majuri Sarastienä.

Mäntylä on nähty myös useissa suomalaisissa elokuvissa ja televisiosarjoissa, kuten vuoden 1997 suositussa Ylen kausisarjassa *[[Vuoroin vieraissa]]*. Elokuvarooleja hän on tehnyt monissa Visa Mäkisen ja Timo Koivusalon ohjauksissa.

Mäntylän puoliso on näyttelijä Kielo Tommila.

## Elokuvat

*Natalia (1979)
*Kaikenlaisia karkulaisia (1981)
*Pi pi pil... pilleri (1982)
*Likainen puolitusina (1982)
*Agentti 000 ja kuoleman kurvit (1983)
*Vapaa duunari Ville-Kalle (1984)
*Yön saalistajat (1984) – Reuna, gangsteri
*Pirtua, pirtua (1992)
*Pekko ja poika (1994) – Antero Korppu, sosiaalivirkailija
*Kulkuri ja joutsen (1999) – Toivo Kärki
*Rentun ruusu (2001) – Toivo Kärki
*Sibelius (2003) – Forsten
*Kaksipäisen kotkan varjossa (2005) – pormestari
*Täällä Pohjantähden alla (2009) - Opettaja

## TV-sarjat

*Pekko Aikamiespoika (1992) – Pankinjohtaja
*Kotikatu (1996) – Olli Kovanen
*Ihmeidentekijät (1996) – Ripa Salmi
*Vuoroin vieraissa (1997) – Jake
*Headhunters (2004) – Eino
*NDA – Salassapitosopimus (2005) – Tom Björkman
*Presidentit (2006) – Martti Ahtisaari
*Elämää suurempaa (2012) – Eki Leino

## Lähteet

## Aiheesta muualla
*Matti Mäntylä Ilona-esitystietokannassa, Teatterin tiedotuskeskus
Luminometri

**Luminometri** on laboratorioissa käytettävä mittalaite, jolla voidaan mitata erittäin pieniä valomääriä reaktioista jotka tapahtuvat koeputkessa joko bioluminesenssin tai kemiluminesenssin seurauksena. Luminometri toimii siten, että valokvantti saa aikaan signaalin monistumisen valomonistinputkessa. Monistunut signaali rekisteröidään.

Markkinoilla on myös puolijohdetekniikkaan perustuvia valodiodiluminometreja, mitkä soveltuvat esimerkiksi hygieniatestien tekemiseen bioluminesenssiin perustuvilla ATP-testeillä.
Eragon (elokuva)

**Eragon** on vuonna 2006 ensi-iltansa saanut Stefen Fangmeierin ohjaama fantasiaelokuva, joka perustuu Christopher Paolinin samannimiseen kirjaan vuodelta 2003.

## Juoni
Eragon-niminen 17-vuotias poika löytää metsästysretkellään sinisen kiven, joka osoittautuukin myöhemmin lohikäärmeen munaksi. Lohikäärmeen kuoriuduttua Eragon piilottaa sen metsään. Ra’zacit hyökkäävät Eragonin kotiin tavoitteenaan saada lohikäärmeen muna ja Eragonin eno Garrow kuolee hyökkäyksessä. Eragon päättää kostaa ra’zaceille ja lähtee yhdessä Saphiran ja tarinankertoja Bromin kanssa kostoretkelle.

Ra’zacien löytäminen ei ole helppoa, mutta myöhemmin, kun nämä ovat vaeltaneet jo pitkän matkaa ra’zacien perässä, Dras-Leona-nimisen kaupungin ulkopuolella ra’zacit pääsevät yllättämään toverukset. Brom saa veitsen kylkeensä ja kuolee myöhemmin luolassa, jolloin paljastuu että hän on entinen lohikäärmeratsastaja. Kuvaan astuu myös Murtagh, joka on pakolainen ja valapatto-Morzanin poika. Vardenien ja urgalien sota syttyy, jolloin Eragon ja Saphira tempautuvat siihen mukaan. Vardenit lyövät urgalit ja Eragon onnistuu tappamaan varjo Durzan lävistämällä tämän sydämen. Sota kuningasta vastaan on alkamassa.

## Näyttelijät

## Vastaanotto
Elokuva-arvosteluja kokoavan Rotten Tomatoes -sivuston mukaan *Eragonia* käsittelevästä 126 arvostelusta 16 prosenttia on ollut positiivisia. Vastaavaa tietoa keräävä Metacritic on antanut elokuvalle 38 pistettä sadasta 29 arvostelun perusteella, mikä vastaa ”yleisesti epäsuotuisaa” vastaanottoa.

### Arvostelut
* Filmgoer: 

## Jatko-osat
Elokuvan huonon menestyksen takia sille ei aikoinaan tehty jatko-osia. Vuonna 2022 kuitenkin ilmoitettiin, että Disney+ kehittelee *[[Perillinen (kirjasarja)|Perillinen]]*-kirjasarjaan perustuvaa televiosiosarjaa.

## Lähteet

## Aiheesta muualla
* 
*
Nuori Kettu

**Nuori Kettu** () on King Features Syndicaten julkaisema sarjakuva. Sitä julkaistaan jopa 400 sanomalehdessä ympäri maailmaa. Sarjan luoja on Bob Weber Jr. Nuori Kettu ratkoo salapoliisimysteereitä yhdessä avustajansa Herkko Hiiren kanssa. Suomessa Nuorta Kettua on julkaistu Ilta-Sanomissa. Sarja on suunnattu lapsille. Lukija saa etsiä kuvasta ratkaisevan vihjeen, joka paljastaa syyllisen, tai rikoksen tekotavan.

Suomenkielinen nimi "Nuori Kettu" lienee väännös television etsiväsarjasta Vanha Kettu. Englanninkielinen nimi Slylock viittaa puolestaan sanaan "sly" eli ovela ja salapoliisi Sherlock Holmesiin.

## Palkintoja

Weberin Nuori Kettu ja Comics For Kids saivat Parent's Choice Approval Commendation -palkinnon Parent's Choice Foundationilta. 

The Slylock Fox and Comics for Kids -nettisivu palkittiin USA TODAY:n Educational Best Bet Awardilla vuonna 1999.

## Aiheesta muualla
* Nuoren Ketun kotisivut
Marcus Hahnemann

**Marcus Hahnemann** (s. 15. kesäkuuta 1972 Seattle, Washington, Yhdysvallat) on uransa lopettanut yhdysvaltalainen jalkapallomaalivahti.

Hahnemann aloitti ammattilaisuransa vuonna 1994 Seattle Soundersin joukkueessa. Kolme vuotta myöhemmin hän siirtyi Major League Soccer -liigan Colorado Rapidsiin. Vuonna 1999 hän teki sopimuksen Englannin 1. divisioonassa pelanneen Fulhamin kanssa. Fulhamissa Hahnemann ei saanut peliaikaa, vaan lainattiin vuonna 2000 ensin Rochdaleen ja sitten Readingiin, jonne hän myöhemmin siirtyi pysyvästi. Hahnemann on ollut Readingin ykkösmaalivahti siitä lähtien. Hän on noussut Readingin kannattajien suosioon muun muassa heittämällä pelipaitansa joka ottelun jälkeen katsojille. Kun joukkueen johto kielsi Hahnemannia tekemästä tätä säästösyihin vedoten, hän alkoi ostaa paitansa omilla rahoillaan ja jatkoi tapaansa. Vuonna 2006 kauden päätteeksi hänet valittiin Mestaruussarjan tähdistökentälliseen Readingin noustessa Valioliigaan.

Kesällä 2009 Hahnemann siirtyi ilmaiseksi Readingista Mestaruussarjan kaudella 2008-09 voittaneeseen Wolverhampton Wanderersiin, joka myös nousi Englannin Valioliigaan kaudeksi 2009-10. Hahnemanin on tarkoitus toimia ohjaajana Wolvesin nuoremmille maalivahdeille Wayne Hennesseylle ja Carl Ikemelle. Aikaisemmin Wolves oli hankkinut kokeneen 26-vuotiaan serbialaisen Nenad Milijašin keskikentälle Belgradin Punaisesta Tähdestä. Hahnemann teki Wolvesin kanssa vuoden mittaisen sopimuksen.

Hahnemann pelasi Yhdysvaltain maajoukkueessa ensimmäisen kerran vuonna 1994. Hänet nimettiin maajoukkueeseen Saksan MM-kisoihin 2006.

## Lähteet
The Island

**The Island** on vuonna 2005 ensi-iltansa saanut Michael Bayn ohjaama scifi-/toimintaelokuva. Pääosia näyttelevät Ewan McGregor, Scarlett Johansson ja Sean Bean.

Elokuvassa on selvissä kohdissa näkyvissä Microsoftin mainoksia MSN:stä ja muista palveluista, joten Microsoft on lopputekstienkin mukaan yksi elokuvan sponsoreista.

## Juoni

Lähitulevaisuudessa erään Yhdysvaltain autiomaan alla elää pieni hyvin järjestäytynyt ihmisyhteisö. Heidän joukossaan on tavallisia asukkaita, ja heitä ohjaavaa henkilökuntaa. Asukkien muistiin on tallennettu tieto, että maailma olisi saastunut ja uudet tulokkaat yhteisöön olisivat onnekkaita selviytyjiä, kun todellisuudessa heidät on kloonattu. Kyseessä on lääketieteen uusin saavutus kloonata oikeassa maailmassa eläville ihmisille uusia elimiä. Nämä asukit elävät mahdollisimman valvotusti ja terveellisissä oloissa, jotta heidän kehostaan voitaisiin ottaa elimiä tämän isännälle, joka on hankkinut vakuutuksen. Vakuutuksia on tarjolla vain varakkaammille. Aina kun asiakas tarvitsee jonkin elimen kloonatulta, kloonille kerrotaan, että hän on voittanut matkan paratiisisaarelle – ”The Islandille” – eikä hän palaa koskaan.

Lincoln Six Echo (Ewan McGregor) on jo jonkin aikaa miettinyt ja kyseenalaistanut yhteisön toimintaa. Hän saa selville, että on olemassa ulkomaailmakin. Yhdessä Jordan Two Deltan (Scarlett Johansson) kanssa he pystyvät pakenemaan ulos maanalaisesta säiliöstään tavallisen yhdysvaltalaisen kansan pariin. Viranomaiset perässään he haluavat paljastaa, että heidät on kloonattu ja kaikki yhteisön asukit tullaan tappamaan rahasta. He matkustavat Lincolnin asiakkaan luokse, ja vaativat apua. Lopulta toisiinsa rakastunut pari selviää koitoksista, ja palaa takaisin yhteisöön vapauttamaan muutkin. Räjähdysten ja ovelan juonen jälkeen kaikki kloonatut pääsevät ensimmäistä kertaa elämässään ulkomaailmaan.

## Rooleissa
Vertex (yhtye)

**Vertex** oli yhdysvaltalainen heavy metal -yhtye. Entisenä Rattin laulajana tunnetuksi tullut Stephen Pearcy perusti sen vuonna 1996. Vertexin ainoa levy ilmestyi samana vuonna.
Westminsterin palatsi

**Westminsterin palatsi** () eli parlamenttitalo on paikka, jossa Yhdistyneen kuningaskunnan parlamentin ylä- ja alahuone kokoontuvat. Palatsi sijaitsee Lontoossa Thamesin pohjoisrannalla, Westminsterin kaupunginosassa. Sen lähistöllä Whitehall-kadun tuntumassa on muitakin hallintorakennuksia.

Palatsin vanhin osa, Westminster Hall vuodelta 1097, on yhä olemassa. Alun perin palatsi toimi kuninkaallisena asuntona, mutta yksikään monarkki ei ole asunut siellä sitten 1500-luvun. Suurin osa nykyisistä rakenteista on peräisin 1800-luvulta, jolloin palatsia kunnostettiin vuosina 1837-69 sen vaurioiduttua pahoin tulipalossa vuonna 1834. Jälleenrakennustöiden suunnittelusta olivat vastuussa arkkitehdit Sir Charles Barry ja Augustus Welby Pugin. Rakennus on esimerkki uusgotiikasta rakennustaiteessa. Yksi palatsin tunnetuimmista piirteistä ja turistikohteista on sen kellotorni, jossa sijaitsee kuuluisa Big Ben -kello.

Palatsissa on yli tuhat huonetta, joista tärkeimmät ovat ylä- ja alahuoneen istuntosalit. Rakennuksessa on myös kirjastoja, ruokaloita, baareja ja kuntosaleja. Palatsi on tärkeä hallinnollisten tapahtumien kuten parlamentin avajaisten tapahtumapaikka. Westminsterin palatsi liitetään jopa niin läheisesti ylä- ja alahuoneeseen, että ”Westminsteriä” on alettu käyttää ”parlamentin” synonyymina. Muut parlamenttitilat sijaitsevat lähirakennuksissa, kuten Portcullis Housessa ja Norman Shaw -rakennuksissa.

Westminsterin palatsi, Westminster Abbey ja St. Margaret's -kirkko muodostavat Unescon maailmanperintökohteen.

## Lähteet

## Aiheesta muualla

* Westminsterin palatsi Yhdistyneen kuningaskunnan parlamentin sivuilla
Kanihyppy

**Kanihyppy** on lemmikkikanien urheiluharrastus, jossa kanit kisaavat niin esteistä muodostuvilla radoilla kuin pituus- ja korkeushypyssäkin. Laji on rantautunut Suomeen 1990-luvulla Ruotsista, jossa sitä on harrastettu jo 1970-luvulta lähtien. 

Esteharrastuksen voi aloittaa mikä tahansa kani sen rotuun, ikään tai sukupuoleen katsomatta. Hyvälle estekanille ominaispiirteitä ovat kuitenkin rohkeus ja avoin luonne. Nykyään iso osa estehypyssä kilpailevista kaneista on juuri estehyppyä varten jalostettuja esteristeytyksiä, joita kasvattaa Suomessa useampi kasvattaja. Estehypyn tarkoitus on, että kani hyppää omasta tahdostaan. Lajissa on erilaisia ratatyyppejä, joista yleisimmät ovat suora- ja mutkarata. Suoralla radalla esteet ovat jonomuodostelmassa, kun taas mutkarata muistuttaa hevosten esterataa. Ratatyyppejä kilpaillaan viidessä eri luokkatasossa: mini, helppo, keskivaikea, vaikea ja eliitti. Jokainen kani aloittaa kilpailemisen ministä tai helposta luokasta, ja luokkanousupisteitä (klassauksia) kerätessään etenee seuraavalle luokkatasolle. Suora- ja mutkaratojen lisäksi kilpaillaan korkeus- ja pituushypyssä. Harvoin järjestettäviä erikoisempia kilpailuluokkia ovat esimerkiksi tiimi- ja slalomhyppy. Kanin esteitä on paljon eri muotoisia ja -kokoisia.

Kanien korkeushypyn maailmanennätys on 105&nbsp;cm, jonka hyppäsi ruotsalainen esteristeytys Snöflingans S Ch Majesty of Night 18. huhtikuuta 2015. Korkeushypyn suomenennätyksen 97&nbsp;cm teki risteytysuros Banarama's Ch Arnos Grove syksyllä 2017 Liedossa. Pituushypyn maailmanennätys on ollut tanskalaisen Yaboo-kanin hallussa jo vuodesta 1999, jolloin se ponkaisi 300&nbsp;cm. Suomenennätys pituudessa tehtiin vuonna 2015, kun esteristeytys Valhalla loikkasi 290&nbsp;cm.

Suomessa kanihyppytoimintaa järjestää Kolme yhdistystä: Suomen Kanihyppääjät ry (SKH), Etelä-Suomen Kanihyppääjät ry (ESKH), Sekä Österbottens Kaninhoppare (ÖBKH)

## Aiheesta muualla
Suomessa toimivien yhdistyksien kotisivut:
*ETELÄ-SUOMEN ​KANIHYPPÄÄJÄT RY - Etusivu (weebly.com)
*Suomen Kanihyppääjät ry:n kotisivut
*https://osterbottenskaninhoppare.fs4h.fi/
*Danish Championships 2010 in Rabbit Hopping
Eddie Pope

**George Edward "Eddie" Pope** (s. 24. joulukuuta 1973 Greensboro, Pohjois-Carolina) on yhdysvaltalainen jalkapalloilija. Pelipaikaltaan hän oli puolustaja.

Pope aloitti jalkapallouransa opiskellessaan Pohjois-Carolinan yliopistossa. D.C. United valitsi hänet MLS College Draftissa toisella kierroksella, ja hän aloitti D.C. Unitedissa vuonna 1996. Ensimmäisellä kaudellaan Pope oli mukana voittamassa MLS:n mestaruutta. Toisella kaudellaan hänet valittiin liigan vuoden puolustajaksi, kun D.C. United voitti toisen peräkkäisen liigamestaruutensa. Vuonna 1998 Pope oli Unitedin mukana voittamassa CONCACAF Champions Cupia ja CONCACAF Interamerican Cupia. Vuosina 1999 ja 2000 hän kärsi loukkaantumisista, mutta siitä huolimatta hänet valittiin MLS:n tähdistöotteluun molempina vuosina. Vuonna 2001 hän pelasi jälleen liigan tähdistöottelussa, vaikka oli monesti sivussa loukkaantumisten takia kauden aikana. Vuonna 2002 loukkaantumisista kärsinyt Pope siirtyi MetroStarsiin. Kauden 2004 jälkeen hän siirtyi MLS-liigan Real Salt Lakeen.

Pope oli mukana Yhdysvaltain jalkapallomaajoukkueessa Atlantan kesäolympialaisissa. Hän pelasi ensimmäisen maaottelunsa 10. marraskuuta 1996 Trinidad ja Tobagoa vastaan. Pope oli mukana vuoden 1998 CONCACAF Gold Cupissa, jossa Yhdysvallat yllätti Brasilian ja selvisi turnauksen loppuotteluun. Hän pelasi kahdessa ottelussa Ranskan MM-kisoissa 1998. Vuonna 2002 Pope oli jokaisessa viidessä Yhdysvaltojen MM-kisoissa pelaamissa otteluissa avauskokoonpanossa. Hän oli mukana maajoukkueessa myös Saksan MM-kisoissa 2006, joissa hän pelasi kaksi ottelua mutta joutui jäämään kolmannesta pois saatuaan kahden varoituksen seurauksena punaisen kortin ottelussa Italiaa vastaan. Kaikkiaan Pope pelasi 82 maaottelua ja teki niissä kahdeksan maalia vuosina 1996–2006.

## Lähteet
Ptolemaios VI

**Ptolemaios VI Filometor** (; noin 191 eaa. – 145 eaa.) oli Egyptin kuningas 180–145 eaa. Hänen vanhempansa olivat Ptolemaios V ja Kleopatra I.

Kun Ptolemaios V kuoli vuonna 180 eaa., oli Ptolemaios VI vasta noin 12 vuoden ikäinen. Hän hallitsi aluksi äitinsä Kleopatra I:n kanssa. Kun Kleopatra I kuoli vuonna 176 eaa., meni hän naimisiin siskonsa Kleopatra II:n kanssa. Vuonna 170 eaa. seleukidien Antiokhos IV hyökkäsi Egyptiin. Vuonna 168 eaa. hän antoi kruunata itsensä Egyptin kuninkaaksi, mutta luopui kruunustaan Rooman senaatin määräyksestä. Tämän jälkeen Ptolemaios VI otti kanssahallitsijoikseen siskonsa Kleopatra II:n ja veljensä Ptolemaios VIII Fyskonin. Vuonna 164 eaa. Ptolemaios Fyskon syrjäytti hänet. Ptolemaios VI pakeni Roomaan, jossa hän sai tukea, muun muassa Cato vanhemmalta. Aleksandrian asukkaat auttoivat hänet palaamaan valtaan vuonna 163 eaa. Ptolemaios VI kuoli vuonna 145 eaa. taistelussa seleukidien Aleksanteri Balasta vastaan. 

Ptolemaios VI ja Kleopatra II saivat ainakin kolme lasta:
* Ptolemaios Eupator, joka saattoi olla sama henkilö kuin Ptolemaios VII Neos Filopator. Oli ehkä isänsä kanssahallitsija.
* Kleopatra Thea
* Kleopatra III

Pergamonin kuninkaan Attalos III kihlattu Berenike saattoi myös olla Ptolemaioksen tytär, mutta tästä ei ole varmuutta.
Esaias

**Esaias** on miehen etunimi.

Esaias on kreikkalainen vastine heprealaisperäiselle nimelle *Jesaja*, jolle on tarjottu useita merkityksiä, kuten 'Jahven pelastus' tai 'Jumala on pelastus'.

Suomen almanakassa Esaias esiintyy jo 1600-luvulla päivällä 21. helmikuuta. Nimi oli 1700-luvun alkupuolella joinakin vuosina kirjoitusasussa *Esajas* tai *Jesaias*. Vuodesta 1708 nimi on ollut päivällä 6. heinäkuuta, tosin 1765–1773 se oli päivällä 5. heinäkuuta. Nimi poistettiin almanakasta 1928, mutta palautettiin 1950.

Joulukuuhun 2022 mennessä Suomessa on Digi- ja väestötietoviraston tietojen mukaan 1&nbsp;413 miestä saanut nimekseen Esaias. Nimi on annettu lisäksi ainakin kahdelle naiselle.

## Tunnettuja Esaias-nimisiä

* Esaias Mansueti Fellman (1620–1697), suomalainen pappi, saamelaisten keskuudessa toiminut opettaja ja lähetyssaarnaaja
* Esaias Groop (1675–1726), suomalainen kruununvouti, pormestari ja valtiopäivämies
* Esaias Rossi (1895–1962), suomalainen liikemies, urheiluvaikuttaja ja mesenaatti
* Esaias Tegnér (1782–1846), ruotsalainen kirjailija, professori ja piispa
* Esaias Tegnér nuorempi (1843–1928), ruotsalainen kielitieteilijä ja professori
* Esaias Thorén (1901–1981), ruotsalainen taidemaalari
* Esaias Tykki (1814–1870), suomalainen maanviljelijä ja valtiopäivämies
* Esaias Wechter (1701–1776), suomalainen kauppias ja valtiopäivämies
* Feliks Esaias ”Esa” Pakarinen (1911–1989), suomalainen viihdetaiteilija

## Lähteet
* 
* 

### Viitteet
Savile Row

**Savile Row** on kauppakatu Westminsterin kaupunginosassa Lontoossa, lähellä Piccadilly Circuksen metroasemaa.

Savile Row, tai lyhyemmin The Row on kuuluisa räätäliliikkeistään. Savile Row suit on englantilaisen rikkaan herrasmiehen ensisijainen valinta puvuksi, ja saattaa maksaa kankaasta ja räätälistä riippuen useita tuhansia puntia. Kuuluisa räätäliliike Cad & the Dandy sijaitsee osoitteessa 13 Savile Row.

Katu on myös kuuluisa The Beatles -yhtyeen 30. tammikuuta 1969 pitämästä "Rooftop"-konsertista tuolloin kadun varrella sijainneen yhtiönsä rakennuksen katolla.

Jules Vernen romaanin *[[Maailman ympäri 80 päivässä]]* päähenkilö Phileas Fogg asui Savile Row'lla numero 7:ssä.

## Katso myös
*Jermyn Street, Lontoon miestenvaateliikkeiden keskittymä

## Lähteet

## Aiheesta muualla
Riding Sponsor

**Riding Sponsor** (s. 3. toukokuuta 1985) on Suomessa syntynyt Nevele Trottingin kasvattama ranskalais-amerikkalainen ravuri.

Riding Sponsor varttui ja kilpaili uransa menestysvaiheen Lars-Erik Stenbergin valmentamana Vihdissä, jonne myöhemmin palasi siitosoriiksi. Kilpailu-uran Riding Sponsor aloitti Vermossa 21. syyskuuta 1988 Jorma Kontion ohjastamana sijoittuen toiseksi ajalla 21,4.

Kolmivuotiskausi ei ollut hevosen parhaimpia, vaan hevonen kehittyi puoliranskalaiseksi tyypillisesti hiukan amerikkalaisia hitaammin. Kolmivuotiskausi päättyi lukemiin kolme starttia, kaksi kakkossijaa ja 925 € voitettua rahaa.
Nelivuotiskausi oli jo paljon lupauksia herättävä lukemin 19 starttia kymmenen voittoa ja 14&nbsp;834 euroa juostua rahaa.
Viisivuotiaana Riding Sponsor alkoi tehdä todellista tulosta. Hevonen voitti ensin Kouvolassa suomenmestaruuden ajalla 15,7 ja teki sen jälkeen suomalaisen raviurheilun historiaa voittamalla ensimmäisenä Suomessa syntyneenä ravurina Ranskassa. Riding Sponsor voitti Pariisissa 18. elokuuta 1990 Prix de Stockholmin Jorma Kontion ajamana ajalla 13,0 ja kasvattaen voittosummaa 17&nbsp;356 eurolla. Viisivuotiskausi päättyi lukemiin 14 starttia, 10 voittoa, 49&nbsp;985 euroa rahaa ja ennätys 13,0a.

Kuusivuotiaana Riding Sponsor kilpaili vielä Stenbergin tallista saavuttaen muun muassa Suomenmestaruuden 
ja 13:sta startista 2 voittoa ja 23&nbsp;495 euroa.

Myöhemmin hevonen kilpaili ruotsalaisen menestysvalmentajan Torbjörn Janssonin tallista käsin kuitenkaan saamatta mainittavampaa menestystä. 

Riding Sponsorin kilpailu-ura oli kokonaisuudessaan 81 starttia, 21 voittoa ja 102&nbsp;599 euroa juostua rahaa.

## Jälkeläiset
Riding Sponsorilla on 176 rekisteröityä varsaa, joista kesäkuussa 2012 98 startannutta. Haamumailin jälkeläisistä ovat saavuttaneet ainoastaan Hearty Snowball 14,6, Born To Go 14,4, Ideal Frost 14,3 ja Diabolo 14,3.

## Lähteet

## Aiheesta muualla

*Hippos.fi Heppa-tietokanta
*Sukuposti.net
Pasi Petriläinen

**Pasi Petriläinen** (s. 5. toukokuuta 1978 Pirkkala) on suomalainen jääkiekkopuolustaja, joka pelasi urallaan 438 SM-liigaottelua.

Vuonna 1999 Petriläinen oli vain 21-vuotiaana Tapparan kapteeni. Kasvattajaseuransa Tapparan lisäksi Petriläinen on pelannut SM-liigaa TPS:ssä ja Ilveksessä, Elitserieniä Timråssa ja Södertäljessa sekä Allsvenskania Skellefteåssa ja Björklövenissä. New Jersey Devils  hänet NHL:ään vuonna  yhdeksännellä kierroksella.

Petriläinen teki sopimuksen venäläisen Neftehimik Nižnekamskin kanssa marraskuun alussa 2007. Petriläisen sopimus kuitenkin sanottiin irti kahden viikon jälkeen. Marraskuun lopussa Petriläinen siirtyi Sloveniaan Olimpija Ljubljanaan. Kaudella 2008–2009 hän pelasi Olimpija Ljubljanan lisäksi Allsvenskanin Björklövenissä kuusi ottelua. Seuraavalla kaudella Petriläinen pelasi yhteensä seitsemän ottelua LeKissä ja Ilveksessä. Kaudeksi 2010–2011 hän siirtyi Ranskan pääsarjan Étoile noire de Strasbourgiin. Petriläinen joutui lopettamaan uransa tammikuussa 2012, kun hän lensi pää edellä laitaan. Häneltä murtui kolmas niskanikama, ja yksi päähän johtavista valtimoista vaurioitui.

Petriläinen on pelannut myös Suomen A-maajoukkueessa ja nuorten maajoukkueessa.  Vuoden 1998 kotiturnauksessa hän oli kultaa voittaneen nuorten MM-joukkueen kapteeni. 

Petriläinen voitti rullakiekon Suomen-mestaruuden Team 957:n paidassa vuonna 1999.

Jääkiekkouran jälkeen Petriläinen kouluttautui sairaanhoitajaksi- Vuonna 2016 hän asui Tampereella.

## Lähteet
* 
* Tappara.fi – Tapparan kapteenit
* 
### Viitteet
Tomáš Masaryk

**Tomáš Garrigue Masaryk**  (7. maaliskuuta 1850 Hodonín, Määri, Itävallan keisarikunta – 14. syyskuuta 1937 Lány, Tšekkoslovakia) oli valtiomies, sosiologi ja Tšekkoslovakian ensimmäinen presidentti (1918–1935).

Masaryk nimitettiin Kaarlen yliopiston filosofian professoriksi 1882. Ensimmäisen maailmansodan aikana hän ajoi tšekkien ja slovakkien irtaantumista Habsburgien monarkiasta sekä itsenäisen Tšekkoslovakian valtion muodostamista. Vuonna 1918 hänet valittiin maan ensimmäiseksi presidentiksi. Masaryk erosi virastaan 1935 terveyssyiden takia.

## Varhaiset vuodet

Tomáš Masaryk syntyi Hodonínissa, Määrissä, työläisperheeseen. Kaupunki oli Itävallan aluetta Itävallan keisarikunnan, nykyisessä Tšekin tasavallassa. Hän työskenteli nuorena seppänä. Masaryk opiskeli Brnossa ja Wienissä filosofiaa muun muassa Franz Brentanon johdolla ja Leipzigissa Wilhelm Wundtin johdolla. Masaryk valittiin Prahan yliopiston tšekkiläisen osaston filosofian professoriksi. Hän perusti *Athenaeum*-lehden, joka julkaisi kirjoituksia tšekkiläisestä kulttuurista ja tieteestä.

## Tšekkoslovakian valtion perustajana ja presidenttinä

Masaryk oli Itävallan parlamentin Reichsratin jäsen vuosina 1891–1893 nuorten tšekkiläisten puolueessa ja uudelleen vuosina 1907–1914 realistipuolueessa, mutta hän ei tällöin ajanut Tšekin itsenäisyyttä Itävalta-Unkarista. 

Ensimmäisen maailmansodan alkaessa hän joutui pakenemaan maasta välttääkseen itsenäisyysmielisiä uhanneen vangitsemisen. Hän matkusti Genèveen ja Italiaan, sitten Lontooseen. Ulkomailla hän alkoi toimia Tšekin itsenäisyyden puolesta. Hän lähti Venäjälle vuonna 1917 järjestämään slaavien vastarintaa itävaltalaisia vastaan, muun muassa 60&nbsp;000-miehisen Tšekkoslovakian legioonan avulla. Hän siirtyi Siperian kautta Yhdysvaltoihin vuonna 1918, tapasi presidentti Woodrow Wilsonin ja vakuutti tälle asiansa oikeutusta.

Itävalta-Unkarin luhistuttua vuonna 1918 liittoutuneet hyväksyivät Masarykin Tšekin hallituksen johtoon, ja vuonna 1920 hänet valittiin Tšekkoslovakian ensimmäiseksi presidentiksi. Hän voitti vaalit kahdesti uudelleen ja hoiti presidentinvirkaa vuoteen 1935 asti jonka jälkeen häntä seurasi Edvard Beneš.

## Perhe

Masaryk avioitui amerikkalaisen protestantin Charlotte Garriguen kanssa. Vaimo kuoli vuonna 1923. Tomáš Masarykin poika Jan Masaryk toimi Tšekkoslovakian ulkoministerinä pakolaishallituksessa vuosina 1940–1945 ja Tšekkoslovakiassa 1945–1948. Tytär Alice toimi pitkään Tšekkoslovakian Punaisen Ristin puheenjohtajana. Heidän kolme muuta lastaan olivat Herbert, Anna ja Olga. Tomáš Masaryk kuoli luonnollisen kuoleman 87-vuotiaana Tšekkoslovakiassa, Lányssä, nykyisessä Tšekin tasavallassa.

## Lähteet

## Aiheesta muualla

* Aino Malmberg : Thomas Garrigue Masaryk. Henkilökohtaisia muistoja Tshekko-Slovakian presidentistä, Suomen Kuvalehti, 11.11.1922, nro 45, s. 6, Kansalliskirjaston digitaaliset aineistot
* Thomas Masaryk, Tshekkoslovakian maanisä, Aamulehti, 02.02.1930, nro 31, s. 15, Kansalliskirjaston digitaaliset aineistot
Kansainvälinen kauppa

**Kansainvälinen kauppa** on tavaroiden ja palveluiden vaihtoa kansainvälisten rajojen yli. Useimmissa maissa se muodostaa merkittävän osan bruttokansantuotteesta. Kansainvälinen kauppa on lisääntynyt voimakkaasti vapaakaupan yleistyttyä.

**Vienti** on tavaroiden tai palveluiden myyntiä ulkomaille ja **tuonti** on vastaavasti ostamista ulkomailta. Kansantalouden tilinpidossa lasketaan viennin ja tuonnin perusteella kauppatase, toisin sanoen maksutase, joka on merkittävin osa vaihtotaseesta.

Suomen tulli pitää yllä tilastokartoiusta koskien ulkomaankaupan yksikköarvojen ja volyymien indeksejä.

## Kauppajärjestöjä
Maailman kauppajärjestö (WTO) on kansainvälinen järjestö, jossa neuvotellaan asetuksista, jotka koskevat valtioiden välistä kaupankäyntiä.

EU:n kauppapolitiikkaan liittyvät toimielimet tekevät säädöksiä sekä EU-maiden keskinäistä kauppaa että EU:n ulkopuolisten maiden kanssa käytävää kauppaa koskien. Nämä toimielimet myös neuvottelevat kansainvälisistä sopimuksista. EU:n kauppapolitiikkaan kuuluvat kaupankäyntiin liittyvien asioiden lisäksi kauppaan liittyvät immateriaalioikeudelliset asiat kuten patentit ja tekijänoikeudet sekä kansainväliset sijoitusasiat.

Euraasian talousunioni on Venäjän, Valko-Venäjän, Armenian, Kirgisian ja Kazakstanin muodostama yhteenliittymä. Maiden välillä on tulliliitto. 

Afrikan unioni (Au) on 55 Afrikan maan muodostama järjestö, jonka tavoitteena on edistää rauhan ja demokratian lisäksi myös edistää maiden taloudellista kehitystä, maiden kaupankäyntipolitiikkaa ja maiden kansainvälisiä suhteita.

## Viennin rooli
Vienti on professori Tom Berglundin mukaan välttämätöntä talouskasvulle, koska jos suomalaisyritys ei vie, vientiä hyödyttävät ulkomaalaiset kilpailijat vievät siltä markkinat tuottamalla edullisempia laadukkaita vaihtoehtoja mittakaavaetujen avulla. Viestintä- ja kuljetuskustannusten lasku on kansainvälistänyt pääosan hyödykemarkkinoista.

## Historia
Keskiajalta 1600-luvulle Itämeren kaupankäynnissä oli saksalaisella Hansa-liitolla hallitseva asema. Tämä liitto saavutti valta-asemansa 1200-luvulle tultaessa, jolloin se vallitsi koko Itämeren alueen kauppaa ja sillä oli myös kauppasuhteet alueella Itämereltä Novgorodiin saakka.

Ruotsissa 1600-luvun alkupuolella kaupungit jaettiin maakaupunkeihin ja tapulikaupunkeihin ja tämän jaon jälkeen vain tapulikaupungeilla oli oikeus ulkomaankauppaan.

## Katso myös
*Absoluuttinen etu
*Suhteellinen etu

## Lähteet

## Aiheesta muualla

*Tavaroiden ja palveluiden ulkomaankauppa Tilastokeskus.fi
Sveitsin jalkapallomaajoukkue

**Sveitsin jalkapallomaajoukkue** on Sveitsin jalkapalloliiton hallinnoima joukkue, joka edustaa Sveitsiä kansainvälisissä otteluissa.

Sveitsi on parhaimmillaan ollut MM-kisoissa puolivälierissä (1934, 1938 ja 1954). EM-kilpailujen lopputurnaukseen joukkue on selviytynyt kuusi kertaa ja ollut niissä parhaimmillaan kahdesti puolivälierissä (2020, 2024) sekä kerran neljännesvälierissä (2016).

Sveitsi on ainoa joukkue, joka on pudonnut jatkosta jalkapallon maailmanmestaruuskisoissa päästämättä ainoattakaan pelitilannemaalia. Tämä tapahtui vuonna 2006, jolloin Sveitsi hävisi Ukrainalle rangaistuspotkukilpailuissa 0–3. Samalla Sveitsistä tuli maailmanmestaruuskisojen ainoa joukkue, joka ei ole kyennyt maalintekoon rangaistuspotkukilpailussa.

## Maailmanmestaruuskilpailut
*1930 – *Ei osallistunut*
*1934 – Puolivälierät
*1938 – Puolivälierät
*1950 – 1. kierros
*1954 – Puolivälierät
*1958 – *Ei selviytynyt karsinnoista*
*1962 – 1. kierros
*1966 – 1. kierros
*1970–1990 – *Ei selviytynyt karsinnoista*
*1994 – Neljännesvälierät
*1998 – *Ei selviytynyt karsinnoista*
*2002 – *Ei selviytynyt karsinnoista*
*2006 – Neljännesvälierät
*2010 – 1. kierros
*2014 – Neljännesvälierät
*2018 – Neljännesvälierät
*2022 – Neljännesvälierät

## Euroopanmestaruuskilpailut
*1960–1992 – *Ei selviytynyt karsinnoista*
*1996 – 1. kierros
*2000 – *Ei selviytynyt karsinnoista*
*2004 – 1. kierros
*2008 – 1. kierros 
*2012 – *Ei selviytynyt karsinnoista*
*2016 – Neljännesvälierät
*2020 – Puolivälierät
*2024 – Puolivälierät

## Valmentajat
*  Karl Rappan (1960 – 11. marraskuuta 1963)
*  Alfredo Foni (1. heinäkuuta 1964 – 3. toukokuuta 1967)
*  Erwin Ballabio (24. toukokuuta 1967 – 2. marraskuuta 1969)
*  Louis Maurer (17. lokakuuta 1970 – 10. lokakuuta 1971)
*  René Hüssy (22. kesäkuuta 1973 – 8. syyskuuta 1976)
*  Miroslav Blažević (8. syyskuuta 1976 - 30. maaliskuuta 1977)
*  Roger Vonlanthen (30. maaliskuuta 1977 – 28. maaliskuuta 1979)
* Léon Walker (5. toukokuuta 1979 – 21. joulukuuta 1980)
*  Paul Wolfisberg (24. maaliskuuta 1981 – 10. marraskuuta 1985)
*  Daniel Jeandupeux (12. maaliskuuta 1986 – 26. huhtikuuta 1989)
*  Uli Stielike (21. kesäkuuta 1989 – 13. marraskuuta 1991)
*  Roy Hodgson (26. tammikuuta 1992 – 15. marraskuuta 1995)
*  Artur Jorge (13. maaliskuuta 1996 – 18. kesäkuuta 1996)
*  Rolf Fringer (1. elokuuta 1996 – 11. lokakuuta 1997)
*  Gilbert Gress (25. maaliskuuta 1998 – 9. lokakuuta 1999)
*  Hans-Peter Zaugg (1999–2000)
*  Enzo Trossero (16. elokuuta 2000 – 6. kesäkuuta 2001)
*  Jakob Kuhn (15. elokuuta 2001 – 15. kesäkuuta 2008)
*  Ottmar Hitzfeld (2008–2014)
*  Vladimir Petković (2014–)

## Kuuluisia pelaajia

* Max Abegglen
* Stéphane Chapuisat
* Alexander Frei
* Alain Geiger
* Heinz Hermann
* Stéphane Henchoz
* Philippe Senderos
* Ciriaco Sforza

* Xherdan Shaqiri
* Alain Sutter
* Kubilay Türkyılmaz
* Johann Vogel
* Johan Vonlanthen
* Hakan Yakın
* Murat Yakın
* Granit Xhaka

## Lähteet
Miinala

**Miinala** () on taajama ja maalaiskunta Karjalan tasavallan Lahdenpohjan piirissä Venäjällä. Miinalan taajama sijaitsee Miinalanjoen varrella kuusi kilometriä Lahdenpohjasta koilliseen. Kunnan hallinnollisena keskuksena toimii Lahdenpohjan kaupunki. Taajamassa on 500 ja kunnassa 1&nbsp;900 asukasta (vuonna 2012).

## Maantiede ja asutus
Miinalan kunnan pinta-ala on 1366 neliökilometriä tai ilman Laatokan vesialuetta 918,8 neliökilometriä. Se rajoittuu koillisessa Haapalammen, idässä Sortavalan, etelässä Kurkijoen ja lännessä Elisenvaaran kuntiin sekä luoteessa Suomeen. Kunnan keskellä sijaitsee Lahdenpohjan kaupunki.

Kunnan alueella virtaavia jokia ovat Iijoki, Nivanjoki, Aurajoki, Miinalanjoki, Tuhrinjoki, Nivanoja ja Ruoko-oja. Järviä ovat Laatokan lisäksi Pyhäjärvi, Iso-Iijärvi, Tyrjänjärvi, Matrijärvi, Metsolanselkä, Lievejärvi, Pieni-Iijärvi, Korteelanjärvi, Paikjärvi, Parikanjärvi, Kurkelanjärvi, Korpijärvi, Ylä-Tyrjänjärvi, Suojärvi, Kuorejärvi ja Hankasjärvi. Luonnonsuojelualueita ovat Ihalan ja Jaakkiman metsänhoitoalueella sijaitseva Iso-Iijärven rauhoitusalue sekä Oppolan metsänhoitoalueella ja Laatokan saarilla sijaitseva Läntisen saariston (ven. *Zapadnyi arhipelag*) rauhoitusalue. Hyötykaivannaisiin kuuluvat hiekka ja sora, graniitti, grafiitti ja turve.

Miinalan lisäksi kuntaan kuuluu 17 taajamaa tai asutusta (ven. *posjolok*): Hankanmäki, Harvia, Ihala, Kokonniemi, Kortela, Lumivaara, Metsämikli, Mikli, Niva, Oppola, Paikjärvenkylä, Parkonmäki, Raivio (entinen Tyrjä), Rauhala, Sikopohja, Sorola ja Uusikylä. Suurin asutuskeskus on yli 800 asukkaan Ihala.

## Historia
Ennen talvi- ja jatkosotaa Miinalan kunnan alue kuului Suomen Neuvostoliitolle luovuttamiin Jaakkiman ja Lumivaaran kuntiin sekä osittain Uukuniemeen, Saareen ja Parikkalaan.

## Liikenne, talous ja palvelut
Kunnan kautta kulkevat Pietarin ja Sortavalan välinen maantie A129 sekä Kaarlahden ja Sortavalan välinen rautatie, jolla on Ihalan, Kummunjoen ja Nivan pysähdyspaikat. Suomen rajalla sijaitsee Ristlahden–Uukuniemen rajanylityspaikka. Rajalle johtaa päällystetty maantie Ihalasta Raivion kautta.

Kunnassa toimii puunjalostuslaitos, karjatiloja ja kaksi kalanviljelylaitosta. Kaivannaisista hyödynnetään hiekkaa ja soraa. Ihalan koillispuolella on asfalttibetonitehdas ja kivimurskaamo. Korpijärvellä, Sammallammella ja Ylä-Tyrjänjärvellä on rajavartiostot.

Miinalan taajaman palveluihin kuuluu lastentarha, keskikoulu, kirjasto, lääkintäasema, posti ja kolme kauppaa.

## Matkailu ja nähtävyydet
Kunnan alueella sijaitsevia kulttuuriperintökohteita Lumivaaran kivikautinen asuinpaikka, Suur-Miklin muinaislinna, Lumivaaran luterilainen kirkko, Rauhalan vanhat rakennukset sekä suomalaisten ja neuvostoliittolaisten sotilaiden hautausmaat. Ihalan ja Harvian lähettyvillä sijaitsee kolme lomakylää.

## Lähteet
* 

### Viitteet

## Aiheesta muualla
* Miinalan kunnan sivusto
Nintendo Software Technology Corporation

**Nintendo Software Technology Corporation** (myös *Nintendo Software Technology* tai *"NST"*) on Redmondissa, Washingtonissa sijaitseva ensimmäisen osapuolen (first-party) kehittäjä Nintendolle. NST luotiin erityisesti luomaan Nintendon pelejä Pohjois-Amerikan markkinoille. NST:n johdossa on tällä hetkellä Shigeki Yamashiro, joka tuli toimitusjohtajaksi vuonna 2002. NST:n ensimmäinen peli *[[Ridge Racer 64]]*, paranneltu versio Namcon *[[Ridge Racer]]ista*, julkaistiin Nintendo 64:lle vuonna 2000. Sen jälkeen NST on tehnyt useita muita tunnettuja pelejä. NST:n päämaja on samassa rakennuksessa DigiPenin kanssa, mikä on teknologiaan keskittynyt opisto. 

## Videopelit
**[[Metroid Prime: Hunters]]*, (Nintendo DS)
**[[Ridge Racer DS]]*, (Nintendo DS)
**[[1080° Avalanche]]*, (Nintendo GameCube),
**[[Wave Race: Blue Storm]]*, (Nintendo GameCube)
**[[Mario vs. Donkey Kong]]*, (Game Boy Advance)
**[[Pokémon Puzzle League]]*, (Nintendo 64)
**[[Ridge Racer 64]]*, (Nintendo 64)
**[[Yoshi's Island 2]]*, (Nintendo DS)
### Peruutetut
**Project H.A.M.M.E.R.*, (Wii)

## Lähteet
*Tietoa yrityksestä PALGN-sivustolla . 
*Tietoa yrityksestä Planet GameCube -sivustolla . 
*N-Sider  .
*N-Sider, Shigeki Yamashiro . 

## Aiheesta muualla
*Nintendo.com
*Profiili IGN-sivustolla
Down (yhtye)

**Down** on vuonna 1991 New Orleansissa Yhdysvalloissa perustettu stoner rock / doom metal -yhtye. Yhtye koostuu Philip Anselmosta (Panteran ja Superjoint Ritualin laulaja), Pepper Keenanista (Corrosion of Conformityn kitaristi), Kirk Windsteinista (Crowbarin kitaristi), Pat Brudersista sekä Jimmy Bowerista (Eyehategodin kitaristi sekä Superjoint Ritualin ja Crowbarin rumpali). Myös Todd Strange (Crowbarin basisti) osallistui yhtyeen ensimmäisen levyn, *[[NOLA]]n*, levyttämiseen. Ensimmäisen albumin jälkeen yhtyeen jäsenet keskittyivät ensisijaisiin yhtyeisiinsä ja julkaisivat seuraavan albuminsa *[[Down II: A Bustle in Your Hedgerow]]* vasta vuonna 2002, jolla yhtyeen tyyli oli muuttunut blues-vaikutteisemmaksi. Kolmas albumi *[[Down III: Over The Under]]* taas edusti tyyliltään enemmän perinteistä heavy metal/hard rock tyyliä.Yhtye on levyttämässä uutta materiaalia neljännelle albumilleen.

## Kokoonpano
*Phil Anselmo - laulu (1991-)
*Pepper Keenan - kitara (1991-)
* Bobby Landgraf - kitara (2013-)
*Pat Bruders - basso (2011-)
*Jimmy Bower - rummut (1991-)



File:W0827-Hellfest2013 Down PatrickBruders PhilAnselmo 69270.JPG|Patrick Bruders & Phil Anselmo
File:W0828-Hellfest2013 Down PepperKeenan 69263.JPG|Pepper Keenan
File:W0829-Hellfest2013 Down PhilAnselmo 69245.JPG|Phil Anselmo
File:W0830-Hellfest2013 Down PhilAnselmo KirkWindstein 69259 (cropped).JPG|Phil Anselmo & Kirk Windstein



### Entiset jäsenet
*Todd Strange - basso (1991 - 1999)
*Rex Brown - basso (1999-2011)
* Kirk Windstein - kitara (1991-2013)

## Diskografia
### Albumit
* *[[NOLA]]* (1995)
* *[[Down II: A Bustle in Your Hedgerow]]* (2002)
* *[[Down III: Over The Under]]* (2007)

### Livealbumit
* *Diary of a Mad Band* (2010) 
 
### EP:t
* *Down IV part 1: The Purple EP* (2012)
* *Down IV – Part II* (2014)

### Singlet
* "Stone The Crow" (1995)
* "Temptation's Wings" (1995)
* "Bury Me In Smoke (1996)
* "Ghosts Along The Mississippi" (2002)
* "On March the Saints" (2007)
* "I Scream" (2007)
* "Mourn" (2008)
* "Witchtripper" (2012)
* "We Knew Him Well" (2014)
* "Conjure" (2015)

### Musiikkivideot
* "Stone The Crow" (1995)
* "Temptation's Wings" (1995)
* "Ghosts Along The Mississippi" (2002)
* "On March the Saints" (2007)

## Aiheesta muualla
* Virallinen kotisivu
Miss America

**Miss America** on Yhdysvalloissa vuosittain järjestettävä missikilpailu. Kilpailu järjestettiin ensimmäisen kerran 1920-luvulla. Vuoteen 2005 asti kilpailu järjestettiin sen kotipaikassa New Jerseyn Atlantic Cityssä. Vuodesta 2006 lähtien kilpailu on pidetty Nevadan Las Vegasissa. Kilpailu mainostaa itseään lauseella ”Muut kauneuskilpailut etsivät mallia, Miss America etsii roolimallia”. Kilpailun pääpalkinto on opiskelustipendi missin itsensä haluamassa oppilaitoksessa. Useat voittajat ovat jo valmiiksi olleet korkeasti koulutettuja ja lahjoittaneet palkintorahat hyväntekeväisyyteen.

Järjestävän Miss America -järjestön pääjohtaja Sam Haskell erosi kun hänen kirjoittamansa alatyyliset sähköpostit vuosivat julkisuuteen. Lisäksi erosivat puheenjohtaja Lynn Weidner sekä järjestön johtaja Josh Randle. Viestit paljasti verkkosivusto Huffington Post. Viestien vuodettua samanlaisesta käytöksestä ovat kertoneet vuoden 2013 missi Mallory Hagan ja monet muut aiemmat kilpailijat.

Vuonna 2018 luovuttiin kokonaan kilpailun uima- ja iltapukukierroksista. Kilpailussa tullaan painottamaan tästä lähtien enemmän lahjakkuutta ja älykkyyttä. 



## Kilpailun voittajat

## Katso myös

* Miss USA

## Lähteet

## Aiheesta muualla

* Virallinen sivusto
Melvin Calvin

**Melvin Calvin** (8. huhtikuuta 1911 – 8. tammikuuta 1997) oli yhdysvaltalainen biokemisti, joka sai Nobelin kemianpalkinnon vuonna 1961. Hän tutki hiilen kiertokulkua luonnossa, alkaen hiilidioksidin siirtymisestä ilmakehästä kasviin, yhteyttämisestä aina hiilihydraattien ja muiden orgaanisten yhdisteiden muodostumiseen asti.

Calvin valmistui ensin kemistiksi ja työskenteli vuosina 1935–1937 Manchesterin yliopistossa. Hän osallistui ydinpommin kehittämisen, ja toimi vuosina 1947–1980 kemian professorina Kalifornian yliopistossa Berkeleyssä. Hän keskittyi tällöin yhteyttämisen tutkimiseen radioaktiivisten merkkiaineiden avulla. Hän selvitti yhteyttämiseen kuuluvan pimeäreaktion eli niin sanotun Calvinin kierron.

## Lähteet
Kanadan jalkapallomaajoukkue

**Kanadan miesten jalkapallomaajoukkue** on Kanadan liittovaltion jalkapallojoukkue, jota valvoo Kanadan jalkapalloliitto. Joukkue ei ole menestynyt kansainvälisesti kovin hyvin. Se on esiintynyt jalkapallon maailmanmestaruuskilpailuissa kaksi kertaa, ensin Meksikossa 1986, jolloin joukkue jäi lohkonsa viimeiseksi tekemättä yhtään maalia, sekä Qatarissa 2022. Kanada on voittanut CONCACAF Gold Cupin vuonna 2000 ja turnauksen edeltäjän CONCACAF Championshipin 1985.

Kanada on ollut FIFA-rankingissa korkeimmillaan sijalla 33, helmikuussa 2022.

Kuten Yhdysvalloissakin, myös Kanadassa naisten jalkapallomaajoukkue on menestynyt kansainvälisesti paremmin kuin miesten joukkue. Vuonna 2014 miesten joukkue ei mahtunut FIFA:n rankingissa sadan parhaan joukkoon, kun vastaavasti naisten maajoukkue on viime vuosina ollut kymmenen parhaan joukossa.

## Arvokisat
### Maailmanmestaruuskilpailut
* 1930–1954 - *Ei osallistunut karsintoihin*
* 1958 - *Ei selvinnyt kisoihin*
* 1962 - *Vetäytyi karsinnoista*
* 1966 - *Ei osallistunut karsintoihin*
* 1970–1982 - *Ei selvinnyt kisoihin*
* 1986 - 1. kierros
* 1990–2018 - *Ei selvinnyt kisoihin*
* 2022 - 1. kierros

### CONCACAF Championship / CONCACAF Gold Cup
CONCACAF Championship:
* 1963–1971 - *Ei osallistunut karsintoihin*
* 1973 - *Ei selvinnyt kisoihin*
* 1977 - Neljäs
* 1981 - Neljäs
* 1985 - **Mestaruus**
* 1989 - *Ei selvinnyt kisoihin*
CONCACAF Gold Cup:
* 1991 - 1. kierros
* 1993 - 1. kierros
* 1996 - 1. kierros
* 1998 - *Vetäytyi kisoista*
* 2000 - **Mestaruus**
* 2002 - Kolmas
* 2003 - 1. kierros
* 2005 - 1. kierros
* 2007 - Kolmas
* 2009 - Puolivälierät
* 2011 - 1. kierros
* 2013 - 1. kierros
* 2015 - 1. kierros
* 2017 - Puolivälierät
* 2019 - Puolivälierät
* 2021 - Välierät
* 2023 - Puolivälierät

### Copa América

* 2024 - Neljäs

### Maanosaliittojen cup (Confederations Cup)
* 2001 - 1. kierros

## Lähteet
Hyvinkään taidemuseo

**Hyvinkään taidemuseo** on Hyvinkään ydinkeskustassa sijaitseva taidetta esittelevä museo. Museon tilat sijaitsevat Jussintorin liiketalon toisessa kerroksessa, johon museo on perustettu vuonna 1982. Rakennuksen suunnittelivat Raimo ja Ilmo Valjakka. Vuonna 2015 taidemuseossa kirjattiin 15&nbsp;349 museokäyntiä, joista enemmistö (13&nbsp;345 kpl) oli ilmaiskäyntejä ja vähemmistö (2&nbsp;002 kpl) maksettuja käyntejä. 

Museo esittelee lähinnä suomalaista taidetta sekä hyvinkääläisten maalareiden, kuten Tyko Sallisen ja Helene Schjerfbeckin, teoksia. Taidemuseoon on talletettu yksityiskokoelmista kaksi Helene Schjerfbeckin teosta: *Marianne Ruovedellä* (1926) ja *Asemapäällikön tytär* (1918-1923). Omiin kokoelmiin kuuluvat *Tyttö* (1875) sekä öljymaalaus *Kaksi hahmoa* (1943).

Pysyvänä taidenäyttelynä museossa on Yrjö Saarisen sekä Kaapo Wirtasen maalauksia ja muita teoksia esittelevä toiminnallinen Taidelabra-näyttelytila. Lisäksi museossa on vaihtuva näyttely, joka vaihtuu kolme kertaa vuodessa.

Vuonna 2022 Hyvinkään kaupunginmuseo muutti samoihin tiloihin Jussintorille. Ne muodostavat yhdessä Museokeskus Taikan.

## Katso myös
*Hyvinkään kaupunginmuseo
*Promenadigalleria

## Lähteet
Pascal Zuberbühler

**Pascal ”Zubi” Zuberbühler** (s. 8. tammikuuta 1971 Frauenfeld, Sveitsi) on sveitsiläinen jalkapalloilija, pelipaikaltaan maalivahti. Hän pelasi ammattilaisena vuosina 1992–2011 ja lukeutuu pitkään myös Sveitsin maajoukkueen vakionimiin. 

Zuberbühler edusti kotimaassaan Grasshopperia, Baselia, Aarauta ja Neuchâtel Xamaxia. Hän saavutti urallaan kuusi Sveitsin liigamestaruutta ja kolme cup-mestaruutta. Kotimaansa ulkopuolella Zuberbühler edusti saksalaista Bayer Leverkusenia sekä englantilaisia West Bromwich Albionia ja Fulhamia.

Sveitsin maajoukkueessa Zuberbühler pelasi ensi kerran vuonna 1994. Hän pelasi kaikkiaan 51 A-maaottelua. Hän kuului Sveitsin joukkueeseen vuoden 2006 MM-kisoissa (pelasi neljä ottelua) sekä EM-kilpailuissa  2004 (ei pelannut) ja 2008 (pelasi yhden ottelun). 

Aktiiviuransa jälkeen hän on toiminut muun muassa Filippiinien jalkapallomaajoukkueen maalivahtivalmentajana.

## Saavutukset
*Sveitsin-mestaruus 1995, 1996, 1998, 2002, 2004, 2005 
*Sveitsin cupin voitto 1994, 2002, 2003

## Lähteet

## Aiheesta muualla
*Viralliset kotisivut 
*Profiili Neuchâtel Xamaxin sivuilla
Jyrki Siukonen

**Jyrki Siukonen** (s. 13. lokakuuta 1959 Tampere) on kuvataiteilija, tutkija ja rockmuusikko. Hän valmistui Kuvataideakatemiasta kuvataiteen tohtoriksi vuonna 2001.

## Muusikko
Muusikkona Siukonen aloitti uransa 1976 punk-yhtyeen Kollaa kestää rumpalina. Hän myös sävelsi ja sanoitti yhtyeelle. Tämän jälkeen hän soitti kitaraa Vaaralliset lelut -yhtyeessä. Siukonen oli suomalaisen punkin monitoimija ja vaikutti *[[Hilse (lehti)|Hilse]]*- ja *[[Soundi]]*-lehtien avustajana.

Siukonen tuotti joitakin Johanna-levymerkin levyjä, muun muassa Jaakko Kangosjärven *Ihmeellinen luonto* (1981), Päät-yhtyeen *Onnenhetkiä* (1982) ja Raine Salon *[[Hyvä pahaa rock’n’roll]]* (1982).

Siukonen julkaisi vuonna 1983 EP-levyn *Musta historia*. Seuraavana vuonna hän teki yhdessä Markku Innon, Seppo Pietikäisen ja Kai Raumosen kanssa levyn *4suuta*.

Siukonen houkuteltiin vuonna 1993 mukaan tamperelaiseen yhtyeeseen Punk Lurex OK, johon kuului toinenkin entinen Kollaa kestää -soittaja, Juha Helminen. Siukonen teki vuonna 1994 Punk Lurex OK:n kanssa singlen *Tappajan Silmät / Paalimaja* (HIKS-042).

## Kuvataiteilija

Siukonen aloitti kuvataiteilijan uransa vuonna 1982. Hän on pitänyt useita kymmeniä näyttelyitä kotimaassa ja ulkomailla. Keskeisiä yksityisnäyttelyitä ovat olleet muun muassa Tampereen nykytaiteen museo (1986), Sara Hildénin taidemuseo (1992), Amos Andersonin taidemuseo (1996), Kiasma (2000). Siukonen vaikutti vuosina 1984–1990 toimineessa taiteilijaryhmä Rodtsenko-seurassa.

Siukonen toimi 1995–1996 Leedsin yliopiston vierailevana taiteilijana (Gregory Fellow) ja vuosina 1996–1997 *[[Taide-lehti|Taide]]*-lehden päätoimittajana. Hän oli 2004–2008 professori Kuvataideakatemian kuvanveiston osastolla ja 2009–2012 lehtori Lapin yliopiston taiteiden tiedekunnassa.

Siukosen teoksia on keskeisten suomalaisten taidemuseoiden kokoelmissa.

Taiteellisen työnsä lisäksi Siukonen on kirjoittanut taiteesta. Kirjoissaan ja artikkeleissaan Siukonen on käsitellyt sekä taide- että kulttuurihistoriallisia aiheita. Hän on tutkinut muun muassa Kalervo Palsaa ja kirjoittanut esseitä suomalaisista nykytaiteilijoista. *Belomor/Šklovski* (2014) pohtii Vienanmeren–Itämeren kanavan rakentamista Neuvostoliitossa ja taiteilijan tehtävää totalitaristisessa valtiossa. *Tapaus avantgarde* (2016) käsittelee venäläistä avantgardea, taideväärentämistä ja Turun Wäinö Aaltosen museon näyttelyä vuonna 2009.

Siukoselle myönnettiin taiteilijaeläke vuoden 2020 alusta.

## Kirjoja
* 
* 
* 
* 
* 
* *[[Vasara ja hiljaisuus|Vasara ja hiljaisuus: Lyhyt johdatus työkalujen historiaan]]*, Helsinki: Kuvataideakatemia 2011 
*
**Hammer and Silence. A Short Introduction to the Philosophy of Tools*. Helsinki: Kuvataideakatemia/Taideyliopisto, 2015.  
*Tapaus avantgarde. Väärennökset ja Turun skandaali, Helsinki: Taide 2016. .
*
*
* *Humpuukia ja hulluutta: uuden taiteen vastaanotto 1910-luvun Suomessa*. Helsnki: Suomalaisen Kirjallisuuden Seura 2023 

## Lähteet
Pisnesmies Toni

**Pisnesmies Toni** () on fiktiivinen käytettyjen autojen kauppias, jota esittää brittiläinen komedianäyttelijä Charlie Higson. Hahmolla on usein tapana mainita, kuinka elämän eri asiat ovat samanlaisia kuin kauniin naisen kanssa rakastelu.

Hahmon loivat Higson ja Bob Mortimer, ja alun perin se esiintyi BBC:n komediasarjassa *[[The Smell of Reeves and Mortimer]]*, mutta nousi suureen suosioon esiinnyttyään *[[Ruuvit löysällä (televisiosarja)|Ruuvit löysällä]]* -sketsisarjan sketseissä. Sittemmin Toni sai omaa nimeään kantaneen sarjan, jonka tapahtumat sijoittuvat autokaupan lisäksi hänen koti- ja parisuhde-elämäänsä. Sarjaa on tehty kaksi tuotantokautta. Higson toimi myös sarjan käsikirjoittajana ja tuottajana.

## Aiheesta muualla
* http://www.bbc.co.uk/comedy/guide/articles/s/swisstoni_1299003551.shtml
Fanny Mendelssohn

**Fanny Mendelssohn** (14. marraskuuta 1805 &ndash; 14. toukokuuta 1847) oli saksalainen säveltäjä ja pianisti. Hänen vanhempansa saivat yhteensä neljä lasta, joista Fanny oli vanhin. Tunnetuin sisaruksista on säveltäjä Felix Mendelssohn. Juutalainen perhe kääntyi myöhemmin kristinuskoon. Hampurissa syntynyt Fanny Mendelssohn sai hyvän koulutuksen pankkiiri-isänsä ja musikaalisen äitinsä ansiosta. Hänen ensimmäinen musiikkiopettajansa olikin Lea-äiti. Hän sävelsi ensimmäisen laulunsa jo 14-vuotiaana isänsä syntymäpäivän kunniaksi.

Fannyllä ja Felixillä oli samat musiikinopettajat, ja Felix sanoi sisarensa olevan itseään parempi pianisti.

Mendelssohnin tuotantoon kuuluu lähes 500 sävellystä, mutta kaikkia ei ole julkaistu. Joitakin Fanny Mendelssohnin sävellyksiä julkaistiinkin alussa Felix Mendelssohnin nimellä. Perheen mielestä musiikki oli kyllä naiselle sopivaa puuhastelua, mutta sitä ei pitänyt harjoittaa ammattimaisella tasolla. Fanny Mendelssohn julkaisi ensimmäiset sävellyksensä vasta muutamia vuosia ennen kuolemaansa.

Mennessään naimisiin hovimaalari Wilhelm Henselin kanssa vuonna 1829, Mendelssohnin sukunimi muuttui Henseliksi. Kuitenkin hänet tunnetaan Fanny Mendelssohn-Henselinä tai Fanny Mendelssohnina.

Toukokuussa 1847 Fanny Mendelssohn osallistui Berliinissä veljensä kantaatin harjoituksiin, halvaantui ja kuoli samana iltana, 41-vuotiaana. Traaginen kuolema vaikutti myös Felix-veljen kuolemaan puoli vuotta myöhemmin.

## Lähteet